**Noteikumu projekta “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru” sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| I. Tiesību akta projekta izstrādes nepieciešamība | | | | |
| 1. | | Pamatojums | Publiskas personas kapitāla daļu un kapitālsabiedrību pārvaldības likuma 41.pants, 79.panta pirmā daļa un ceturtā daļa, 106.panta trešā daļa, 112.panta pirmā daļa, 114.panta pirmā daļa un 117.panta pirmā daļa. | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 1.janvārī ir stājies spēkā Publiskas personas kapitāla daļu un kapitālsabiedrību pārvaldības likums (turpmāk – likums).   1. **Par publiskas personas kapitālsabiedrību un publiski privāto kapitālsabiedrību (turpmāk – kapitālsabiedrības) valdes un padomes locekļu skaitu atbilstoši kapitālsabiedrības lielumu raksturojošiem rādītājiem**   1.1. Attiecībā uz valdes un padomes locekļu skaitu publiskas personas sabiedrībā ar ierobežotu atbildību likuma 79.panta pirmā daļa paredz, ka Ministru kabinets nosaka valdes locekļu skaitu atbilstoši sabiedrības lielumu raksturojošiem rādītājiem, bet likuma 78.pants nosaka, ka attiecībā uz padomes izveidi, darbību un kompetenci piemērojami likuma 106.-112. panti, sekojoši attiecībā uz padomes locekļu skaitu piemērojama 106.panta trešā daļa, kurā noteikts, ka Ministru kabinets nosaka padomes locekļu skaitu atbilstoši sabiedrības lielumu raksturojošiem rādītājiem.  Attiecībā uz valdes un padomes locekļu skaitu publiskas personas akciju sabiedrībā likuma 106.panta trešā daļa paredz, ka Ministru kabinets nosaka padomes locekļu skaitu atbilstoši sabiedrības lielumu raksturojošiem rādītājiem, bet likuma 114.pants nosaka, ka Ministru kabinets nosaka valdes locekļu skaitu atbilstoši sabiedrības lielumu raksturojošiem rādītājiem.  Likuma 8.panta pirmā daļa nosaka, ka kapitālsabiedrībās, kurās publiskas personas kapitālsabiedrība ir ieguvusi visas kapitāla daļas vai balsstiesīgās akcijas (atkarīgās kapitālsabiedrības), valdes un padomes locekļu skaitu, mēneša atlīdzību, prēmiju un atlaišanas pabalstu nosaka, ņemot vērā valdes un padomes locekļiem likumā noteiktos ierobežojumus. Līdz ar to šajā gadījumā attiecībā uz valdes un padomes locekļu skaitu un tā noteikšanas kritērijiem piemērojami tie paši likuma nosacījumi, kas attiecināmi publiskas personas kapitālsabiedrībām. Likuma 41.pants nosaka, ka Publiski privātās kapitālsabiedrības pārvaldē ievērojamas visas šā likuma B, D un E sadaļā noteiktās prasības un ierobežojumi, kas piemērojami publiskas personas kapitālsabiedrības valdei un padomei, kā arī valdes un padomes locekļiem (tai skaitā padomes veidošanas kritēriji, prasības valdes un padomes locekļiem, mēneša atlīdzības noteikšana, prēmiju izmaksāšanas ierobežojumi un citas šajā likumā noteiktās prasības).  Tāpēc noteikumu projekts izdots ar mērķi noteikt skaidrus kritērijus publiskas personas kapitālsabiedrību un publiski privāto kapitālsabiedrību valdes un padomes locekļu skaita noteikšanai, kas nepieciešams valdes un padomes ievēlēšanai.  Lai sasniegtu minēto mērķi, noteikumu projekts nosaka šādus kritērijus: vidējais darbinieku skaits, un finanšu rādītājus **-** bilances kopsumma; neto apgrozījums, kā arī šo kritēriju rādītāju robežvērtības, pēc kuriem kapitālsabiedrības tiek iekļautas konkrētajā kapitālsabiedrību lieluma grupā, no tā, savukārt, ir atkarīgs valdes un padomes locekļu pieļaujamais skaits kapitālsabiedrībā, kas norādīts noteikumu projekta pielikumā.  1.2. Noteikumu projekta 6.punkta apakšpunktos norādīto kritēriju robežvērtības, to intervāli noteikti ņemot vērā Eiropas Parlamenta un Padomes Direktīvu 2013/34/ES par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītajiem ziņojumiem (turpmāk – Direktīva) 3.pantā noteikto.  Atbilstoši likuma 106.panta pirmajā daļā ietvertajam regulējumam, kapitālsabiedrībā padome var tikt veidota tad, ja tās neto apgrozījums ir lielāks par 21 miljonu *euro* un bilances kopsumma lielāka lielāka nekā 4 miljoni *euro*. Tādējādi padomes var tikt veidotas arī tādās kapitālsabiedrībās, kuras pēc šo noteikumu nosacījumiem kvalificēsies kā vidēja lieluma kapitālsabiedrības.  Attiecībā uz valdes locekļu skaita noteikšanu projekta pielikumā, vēršam uzmanību, ka, salīdzinot ar noteikumos Nr.311 noteikto valdes locekļu skaits projektā ir samazināts, ņemot vērā šādus apsvērumus:  1) pašreizējā valsts kapitālsabiedrību valdes locekļu skaita noteikšanas prakse un tās atbilstība valsts kapitālsabiedrību sekmīgai vadības nodrošināšanai;  2) Valsts kontroles revīzijas ziņojumu secinājumi par pašreizējo valsts kapitālsabiedrību valdes locekļu skaita noteikšanas praksi, tai skaitā, gadījumiem, kad ticis samazināts valdes locekļu skaits un tiek nodrošināta kapitālsabiedrības sekmīga vadīšana;  3) nepieciešamība pēc būtības izvērtēt resursu ekonomijas iespējas, tai skaitā, kapitālsabiedrības vadīšanai nepieciešamo kompetenču apjomu un tam atbilstošo valdes locekļu skaitu;  4) apsvērumu, ka katrā kapitālsabiedrībā valdei būtu jābūt kompetencei par kapitālsabiedrības darbības nozari, finanšu un juridiskajiem jautājumiem, taču šīs kompetences var tikt kombinētas, kā arī mazo kapitālsabiedrību gadījumā nodrošinātas uzņēmuma darbinieku līmenī.  Noteikumu projekts paredz izveidot trīs kapitālsabiedrību grupas –  1) mazas kapitālsabiedrības, 2) vidējas kapitālsabiedrības, 3) lielas kapitālsabiedrības.  Noteikumu projekta 6.punkts noteic, ka vienu reizi gadā, pēc gada pārskata apstiprināšanas, kapitāla daļu turētājs izvērtē kapitālsabiedrības vidējo darbinieku skaitu un finanšu rādītājus (bilances kopsumma un neto apgrozījums) un iedala kapitālsabiedrību attiecīgajā grupā. Atkarībā no tā, kurā kapitālsabiedrību grupā tā iedalīta kapitāla daļu turētājam jānodrošina, ka kapitālsabiedrības valdes un padomes locekļu skaits nepārsniedz šāda lieluma kapitālsabiedrībai pieļaujamo valdes locekļu un padomes locekļu skaitu, kas norādīts šo noteikumu pielikumā.  1.3. Likuma pārejas noteikumu 14.punkts nosaka, ka publiska persona nodrošina, ka līdz 2016.gada 1.janvārim publiskas personas kapitālsabiedrībās un publiski privātajās kapitālsabiedrībās, kā arī kapitālsabiedrībās, kurās publiskas personas kapitālsabiedrība ir ieguvusi visas kapitāla daļas vai balsstiesīgās akcijas, valdes un padomes locekļu skaits atbilst Ministru kabineta noteikumos noteiktajam. Apstiprinot šo Ministru kabineta noteikumu projektu pašreizējā redakcijā, atsevišķās kapitālsabiedrībās var rasties nepieciešamība samazināt pašreiz esošo valdes locekļu skaitu, ievērojot šo noteikumu pielikumā pieļaujamo valdes un padomes locekļu maksimālo skaitu. Šajā gadījumā publiskajai personai nepieciešams atsaukt vienu vai vairākus no šiem valdes locekļiem (lēmuma pieņemšanas vajadzībām izvērtējot valdes locekļu kompetences, darbības rezultātus un sniegto ieguldījumu kapitālsabiedrības mērķu sasniegšanā), lai nodrošinātu valdes locekļu skaita atbilstību noteikumu projektā noteiktajam valdes locekļu maksimālajam skaitam. Par atsaukšanas iemeslu šajā gadījumā uzskatāma likuma un MK noteikumu izpilde. Likuma 81.pants un 116.pants nosaka, ka valdes locekli var atsaukt, ja tam ir svarīgs iemesls. Gan likumā, gan Komerclikumā norādītais pamats valdes locekļa atsaukšanai – “svarīgs iemesls” ir ģenerālklauzula, kuras saturu nepieciešams piepildīt normu piemērotājam. Lai arī minētajos pantos ir uzskaitīti gadījumi, kas uzskatāmi par svarīgu iemeslu, minēto normu gramatiskā interpretācija ļauj viennozīmīgi secināt, ka šie uzskaitītie gadījumi nav visi iespējamie. Nepieciešamība pildīt likuma un MK noteikumu nosacījumus šajā gadījumā ir uzskatāma par svarīgu iemeslu.   1. **Par kapitālsabiedrību valdes un padomes locekļu mēneša atlīdzības maksimālo apmēru**   2.1. Atbilstoši likuma pārejas noteikumu 3.punktam, Ministru kabinets līdz 2016.gada 1.janvārim izdod noteikumus par maksimālo mēneša atlīdzības apmēru valdes un padomes loceklim, ņemot vērā vidējo atalgojuma apmēru vadībai līdzīga lieluma (neto apgrozījums, bilances kopsumma, darbinieku skaits) kapitālsabiedrībās privātajā sektorā vai – atsevišķos gadījumos – nozarē, kurā attiecīgā kapitālsabiedrība darbojas (šā likuma 79.panta ceturtā daļa, 112.panta pirmā daļa, 117.panta pirmā daļa).  Līdz ar likuma spēkā stāšanos noteikumi Nr.311 ir zaudējuši spēku. Spēku zaudējušā likumā „Par valsts un pašvaldību kapitāla daļām un kapitālsabiedrībām” bija paredzēts, ka Ministru kabinets nosaka kapitālsabiedrību lielumu raksturojošos kritērijus un atbilstoši sabiedrības lielumam mēnešalgas noteikšanai piemērojamo maksimālo koeficientu. Savukārt likuma deleģējums paredz Ministru kabinetam noteikt valdes un padomes locekļu maksimālo mēneša atlīdzības apmēru.  Saskaņā ar likuma pārejas noteikumu 4.punktu, līdz jauno noteikumu izdošanai kapitālsabiedrības dalībnieku (akcionāru) sapulce vai padome (ja tāda ir izveidota) nosaka mēneša atlīdzību valdes vai padomes locekļiem, piemērojot noteikumus Nr.311.  Likuma 79.panta ceturtajā daļā, 112.panta pirmajā daļā un 117.panta pirmajā daļā ir ietverts deleģējums Ministru kabinetam noteikt kapitālsabiedrības valdes un padomes locekļa mēneša atlīdzības maksimālo apmēru, ņemot vērā vidējo atlīdzību vadībai līdzīga lieluma (neto apgrozījums, bilances kopsumma, darbinieku skaits) kapitālsabiedrībās privātajā sektorā vai — atsevišķos gadījumos — nozarē, kurā attiecīgā kapitālsabiedrība darbojas. Valdes un padomes locekļa mēneša atlīdzības maksimālais apmērs nekādā gadījumā nedrīkst pārsniegt Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmēru, kas noapaļots pilnos euro un kam piemērots koeficients 10.  2.2. Ņemot vērā, ka atbilstoši likumam ar kapitālsabiedrību valdes locekļiem tiek slēgti pilnvarojuma līgumi, tad likumā un noteikumos lietotā termina “atlīdzība” ietvars atšķiras no Valsts un pašvaldību institūciju amatpersonu un darbinieku atlīdzības likumā lietotā atlīdzības termina. Tāpēc noteikumu projekts sniedz skaidrojumu, ko šo noteikumu izpratnē saprot ar terminu “atlīdzība”.  Šo noteikumu izpratnē atlīdzība neietver veselības apdrošināšanu, dzīvības un nelaimes gadījumu apdrošināšanu. Šie apdrošināšanas veidi var tikt iekļauti pilnvarojuma līgumā, ja par to vienojas puses, kas slēdz pilnvarojuma līgumu.  2.3. Noteikumu projektā definēti tie kritēriji, kurus dalībnieku (akcionāru) sapulce vai padome (ja tāda ir izveidota) ņem vērā nosakot valdes vai padomes locekļa atlīdzības apmēru. Kā būtiski kritēriji, kuri jāņem vērā nosakot valdes vai padomes locekļa atlīdzības apmēru ir kapitālsabiedrības vidējā termiņa vai ilgtermiņa stratēģijā definētie mērķi un sasniedzamie rezultāti, atsevišķos gadījumos - nozare, kurā kapitālsabiedrība darbojas, kā arī citi noteikumu projekta 9.punktā minētie kritēriji, papildus kuriem kapitālsabiedrības dalībnieku (akcionāru) sapulce vai padome (ja tāda ir izveidota) var izvirzīt savus individuāli vērtējamus kritērijus.  Atbilstoši tiesiskajam regulējumam, dalībnieku (akcionāru) sapulce vai padome (ja tāda ir izveidota), nosakot atlīdzības apmērus ir atbildīga, lai noteiktā atlīdzība ir pamatota, vērtējot arī lietderības apsvērumus.  Lai sasniegtu likumā definēto mērķi, noteikumu projekta 13.punktā ietverts pārejas regulējums, nosakot, ka mēneša atlīdzības apmēra palielinājums ir pakāpenisks – nepārsniedzot 25 procentus mēneša atlīdzības apmēra palielinājumu salīdzinājumā ar iepriekšējā pārskata gadā noteikto mēneša atlīdzības apmēru.  Ja valdes priekšsēdētājs vai valdes loceklis tajā pašā kapitālsabiedrībā papildus pilda arī cita amata pienākumus, tad atlīdzības īpatsvars par valdes priekšsēdētāja vai valdes locekļa amata pienākumu izpildi nevar būt mazāks par 80% no kopējās atlīdzības kapitālsabiedrībā. Tādējādi noteikumu projekts attiecībā uz valdes priekšsēdētāja vai valdes locekļa amata apvienošanu ar amatu tajā pašā kapitālsabiedrībā, faktiski pieļauj vēl par 20% palielināt valdes priekšsēdētāja vai valdes valdes locekļa kopējo mēneša atlīdzības apmēru.  Piemēram, ja lielā kapitālsabiedrībā valdes priekšsēdētājam mēneša atlīdzība tiek noteikta, piemērojot maksimālo koeficientu “10”, tad viņa mēneša atlīdzība būtu 7 650 euro. Atbilstoši piedāvātajam regulējumam, šī summa ir vismaz 80% no valdes priekšsēdētāja vienotās mēneša atlīdzības, kas nozīmē, ka valdes priekšsēdētājs par cita amata pienākumu izpildi tai pašā kapitālsabiedrībā var saņemt ne vairāk kā 20% no valdes priekšsēdētāja vienotās mēneša atlīdzības. Papildus jānorāda, ka Komerclikuma 268.panta otrā daļa nosaka, ka tikai akcionāru sapulcei ir tiesības pieņemt lēmumus par valdes un padomes locekļiem paredzētās atlīdzības noteikšanas vispārējiem principiem, veidiem un kritērijiem. Attiecībā uz padomes locekļiem jānorāda, ka to darba apjoms nav uzskatāms par pilnas slodzes darbu, tādēļ atlīdzība padomes priekšsēdētājam un sekojoši padomes loceklim nosakāms kā noteikts īpatsvars no valdes priekšsēdētāja atlīdzības, starptautiskajā praksē parasti padomes locekļa atlīdzība sastāda 10-30% no valdes locekļa atlīdzības.  Tieslietu ministrija savā atzinumā ir vērsusi uzmanību, ka valdes funkcijās ietilpst ļoti plašs uzdevumu loks, tāpēc valdei kā sabiedrības izpildinstitūcijai ir jāveic viss nepieciešamais, lai sabiedrība būtu spējīga darboties. Līdz ar to valdes loceklis saskaņā ar noteikumu projektu par cita amata pienākumu veikšanu varētu saņemt papildu atlīdzību tikai atsevišķos izņēmuma gadījumos, kad valdes loceklis patiešām veic tādus pienākumus, kas pēc būtības neietilpst valdes locekļa funkcijās.  Ņemot vērā, ka kapitālsabiedrības valdes locekļa statusu un funkcijas nevar pārpilnvarot trešajām personām (Komerclikums ļauj īpašos gadījumos pārpilnvarot trešās personas veikt tikai atsevišķas darbības). Tieslietu ministrija savā atzinumā ir uzsvērusi, ka nav pieļaujama tādu kapitālsabiedrības struktūrvienību vai amatu izveidošana, kurai tiktu deleģētas likumā noteiktās valdes funkcijas un atbildība. Tā kā likuma “Par interešu konflikta novēršanu valsts amatpersonu darbībā” noteic, ka par amatu savienošanu ir jāsaņem atļauja, tad šādu valdes locekļa funkciju dublējošu kapitālsabiedrības struktūrvienību un amatu izveidošana var novest ne tikai pie valdes, bet arī padomes vai kapitāla daļu turētāja pārstāvja atbildības par finanšu līdzekļu izšķērdēšanu.  Likuma 79.panta ceturtā daļa, 117.panta pirmā daļa noteic, ka valdes locekļa atlīdzību nosaka uz visu valdes locekļa pilnvaru termiņu ar tiesībām to pārskatīt reizi gadā, mēneša atlīdzību valdes loceklim noteic ievērojot Ministru kabineta noteikumos paredzēto mēneša atlīdzības maksimālo apmēru. Savukārt likuma pārejas noteikumu 4.punkts noteic, ka līdz šo noteikumu izdošanai piemēro spēku zaudējušos MK noteikumus Nr. 311.  Lai atbilstoši likuma 88.panta pirmās daļas 8.punktam dalībnieku (akcionāru) sapulcei vai padomei (ja tāda ir izveidota) būtu iespējams detalizētāk izvērtēt esošo valdes priekšsēdētāju, valdes locekļu, padomes priekšsēdētāju, padomes locekļu (ar kuriem līgumi noslēgti līdz šo noteikumu spēkā stāšanās dienai) atlīdzības apmēra atbilstību noteikumu projektā paredzētajam regulējumam kopsakarā ar darba rezultātiem, tad atlīdzības apmēra atbilstības šiem noteikumiem pārskatīšanu var veikt vienlaikus ar iepriekšējā pārskata gada darbības rezultātu izvērtēšanu.  2.4. Ekonomikas ministrija savā atzinumā par noteikumu projektu ir norādījusi, ka izstrādājot likumu bija paredzējusi, ka Latvijā publiskas personas kapitālsabiedrībās tiks ieviesta motivējoša atalgojuma politika valdes un padomes locekļiem paredzot, ka atlīdzība valdes vai padomes locekļiem nosakāma atbilstoši Ministru kabineta izdotiem atlīdzības noteikumiem. Ministru kabinetam izdodot atlīdzības noteikumus jāņem vērā, ka atalgojumam jābūt konkurētspējīgam ar privāto sektoru – atlīdzības noteikumu noteikšanas vajadzībām jāpasūta pētījums, kas noskaidrotu vidējo atalgojuma apmēru un sociālās garantijas vadībai līdzīga izmēra (neto apgrozījums, bilances kopsumma, darbinieku skaits) kapitālsabiedrībās privātajā sektorā vai, atsevišķos gadījumos, nozarē, kurā attiecīgā kapitālsabiedrība darbojas, piemēram, finanšu sektorā. Rezultātā iegūstot informāciju par atlīdzību privātajā sektorā. Pētījums tiktu regulāri atjaunots ar aktuālākajiem datiem. Likumprojekta "Publisko personu kapitālsabiedrību un kapitāla daļu pārvaldības likums" anotācijā minēts, ka svarīgi ir noteikt, ka atlīdzība tiek noteikta nepārsniedzot vidējo atalgojuma apmēru vadībai līdzīga izmēra (neto apgrozījums, bilances kopsumma, darbinieku skaits) kapitālsabiedrībās privātajā sektorā vai, atsevišķos gadījumos, nozarē, kurā attiecīgā kapitālsabiedrība darbojas.  Neskatoties uz to, ka likuma deleģējums noteica, ka noteikumu projekts par atlīdzības apmēra noteikšanu Ministru kabinetam ir jāizdod līdz 2016.gada 1.janvārim, tomēr finansējums pētījuma veikšanai līdz šo noteikumu izstrādei nebija paredzēts. Tāpēc izstrādājot noteikumu projektu detalizētāk ir vērtēts CV online pētījumā norādīto Latvijas dažādu nozaru augstākā un vidējā līmeņa vadības mēneša atlīdzības apmēru salīdzinājums ar Valsts ieņēmumu dienesta publiski pieejamajā datu bāzē “Valsts amatpersonu deklarācijas” norādītājiem datiem par valsts kapitālsabiedrību valdes priekšsēdētāju un valdes locekļu atalgojumu 2014.gadā. Tomēr, ņemot vērā, ka nebija pieejams detalizētāki dati par privāto kapitālsabiedrību finanšu rādītājiem, tad salīdzinājums veikts salīdzinot kapitālsabiedrības tikai pēc darbinieku skaita.  Noteikumu projekta izstrādes laikā nozaru ministrijas, Valsts kanceleja, Valsts kontrole, sociālie partneri un nevalstiskās organizācijas ir norādījušas, ka ir nepieciešams nodrošināt pētījuma veikšanu par vidējo atlīdzību vadībai līdzīga lieluma (neto apgrozījums, bilances kopsumma, darbinieku skaits) kapitālsabiedrībās privātajā sektorā vai — atsevišķos gadījumos — nozarē, kurā attiecīgā kapitālsabiedrība darbojas, un ievērojot pētījuma rezultātus izstrādāt Ministru kabineta noteikumu projektu par publiskas personas kapitālsabiedrību un publiski privāto kapitālsabiedrību valdes un padomes locekļu maksimālo mēneša atlīdzības apmēru.  Ievērojot minēto, ir paredzēts, ka tiktu veikta izpēte, lai iegūtu objektīvus un salīdzināmus datus saistībā ar padomes un valdes locekļu atalgojumu privātajā sektorā līdzīga izmēra kapitālsabiedrībās vai, atsevišķos gadījumos, nozarē, kurā attiecīgā kapitālsabiedrība darbojas, piemēram, finanšu sektors un citas nozares. Ņemot vērā pēdējo gadu tendenci, ka atlīdzības apmēri privātajā sektorā valstī palielinās, tad ir plānots, ka šāda izpēte tiktu veikta reizi trijos gados. Ja izpēti būs iespējams veikt jau 2016.gadā, tad būtu paredzams, ka pētījuma nodevumi tiks saņemti līdz 2016.gada 1.jūlijam, un tajā iegūtie salīdzinošie dati varētu kalpot par izejas datiem gan valdes locekļu, gan padomes locekļu atlīdzības apmēra pārskatīšanai, gan šo noteikumu iespējamiem grozījumiem, gan arī būs iespējams vērtēt nepieciešamību pārskatīt likuma 79.panta ceturtajā daļā, 112.panta pirmajā daļā, 117.panta pirmajā daļā noteikto padomes un valdes locekļu mēneša atlīdzības maksimālo apmēru.  2.5. Atbilstoši likuma 79.panta ceturtajā daļā, 112.panta pirmajā daļā, 117.panta pirmajā daļā noteiktajam padomes un valdes locekļu mēneša atlīdzības maksimālais apmērs nekādā gadījumā nedrīkst pārsniegt CSP oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmēru, kas noapaļots pilnos euro un kam piemērots koeficients 10.  Savukārt spēku zaudējušā likumā „Par valsts un pašvaldību kapitāla daļām un kapitālsabiedrībām” bija noteikts, ka piemērojamais koeficients nedrīkstēja būt lielāks par 6.  Tāpēc, salīdzinājumā ar noteikumu Nr.311 noteiktajiem valdes priekšsēdētāja mēnešalgas noteikšanai piemērojamiem koeficientiem, noteikumu projektā piemērojamie koeficienti ir attiecīgi palielināti.  Skatīt zemāk redzamajā tabulā (tabula Nr.1) noteikumu Nr.311 un noteikumu projektā noteikto valdes priekšsēdētāja maksimālās mēneša atlīdzības noteikšanai piemērojamo koeficientu salīdzinājumu, kā arī salīdzinājums naudas izteiksmē (bruto mēnesī) piemērojot norādīto koeficientu CSP publicētajai 2014.gada vidējai algai 765 euro.  tabula Nr.1   |  |  |  |  |  | | --- | --- | --- | --- | --- | | Kapitālsabiedrību iedalījums | Noteikumos Nr.311 noteiktais koeficients un aprēķinātā maksimāli pieļaujamā atlīdzība mēnesī bruto | Noteikumu projektā noteiktais koeficients un maksimāli pieļaujamā atlīdzība mēnesī bruto | Salīdzinājumā  starp noteikumos  Nr.311 un  projektu,  palielinājums  mēnesī bruto | | | maza | ne vairāk kā 2,65  2027, 25 euro | ne vairāk kā **5**  3825 euro | 1797,75 euro | | vidēja | ne vairāk kā 4,33  3312,45 euro | ne vairāk kā **8**  6120 euro | 2805,55 euro | | liela | ne vairāk kā 5,54  4238,10 euro | ne vairāk kā **10**  7650 euro | 3411,90 euro |   Noteikumu projekta izstrādes laikā ir ņemti vērā arī šādi aspekti:   * + 1. Latvijas pievienošanās Ekonomiskās sadarbības un attīstības organizācijai Ceļa karte, vadlīnijas valsts kapitālsabiedrību pārvaldībai <http://www.oecd.org/daf/ca/oecdguidelinesoncorporategovernanceofstate-ownedenterprises>, (21.lpp.) norādīts, ka viens no nosacījumiem kandidātvalstīm ir izveidot skaidru atalgojuma politiku kapitālsabiedrību valdes locekļiem, lai tādā veidā kapitālsabiedrību pārvaldībā ilgtermiņā un vidējā termiņā sekmētu motivētu un kvalificētu profesionāļu piesaisti;     2. noteikumu projekta sagatavošanas laikā tika veikts CV online pētījumā <http://www.cv.lv/content/?id=1333> norādīto Latvijas dažādu nozaru augstākā un vidējā līmeņa vadības mēneša atlīdzības apmēru salīdzinājums ar VID publiski pieejamajā datu bāzē “Valsts amatpersonu deklarācijas” norādītajiem datiem par valsts kapitālsabiedrību valdes priekšsēdētāju un valdes locekļu atalgojumu 2014.gadā. Atalgojumu apmēru salīdzināšanas rezultātā secināms, ka Latvijas privātajās kapitālsabiedrībās vidējā un lielā grupā (pēc uzņēmuma darbinieku skaita) ģenerāldirektoru, valdes priekšsēdētāju atalgojuma apmērs (bruto) mēnesī ievērojami pārsniedz likumā noteikto maksimāli pieļaujamo koeficientu 10, kurš jāievēro valsts kapitālsabiedrību valdes priekšsēdētāju maksimālās mēneša atlīdzības (bruto) noteikšanā attiecīgajā kapitālsabiedrību grupā.   **2.5.3. Attiecīgi, ja salīdzinājuma datu iegūšanai uz privāto kapitālsabiedrību valdes priekšsēdētāju mēneša atlīdzības apmēru piemērotu CSP publicēto vidējo algu par 2014.gadu 765 euro apmērā, tad koeficienti ir šādi:**  tabula Nr.2   |  |  |  |  | | --- | --- | --- | --- | | Kapitāl  sabiedrības iedalījums pēc darbinieku skaita | **CV online pētījumā**  **dati mēnešalgai ir norādīti (neto)** | **Noteikumu projektā**  **Noteiktais koeficients**  **(bruto)** | **Noteikumos Nr.311**  **Noteiktais koeficients**  **(bruto)** | | Maza (**līdz 50)** | **3000 euro (neto)**  **jeb pārrēķinot bruto**  **ir 4328,16 euro**  **attiecīgi**  **koeficients 5,65** | 5 | 2,65 | | Vidēja **(nepārsniedz 250)** | **4800 euro (neto)**  **jeb pārrēķinot bruto**  **ir 6940,07 euro**  **attiecīgi**  **koeficients 9,07** | 8 | 4,33 | | Liela **(pārsniedz 250)** | **7000 euro (neto)**  **Jeb pārreķinot bruto**  **ir 10 132,41 euro**  **attiecīgi koeficients**  **13,24** | 10 | 5,54 |   Tabulā Nr. 3 norādīts detalizētāks salīdzinājums starp CV Online pētījumā norādītajām algām (neto) un pārrēķinot uz bruto privāto kapitālsabiedrību augstākā līmeņa vadībai, un VID publiski pieejamo informāciju valsts amatpersonu datu bāzē par valsts kapitālsabiedrību valdes priekšsēdētāju saņemto mēneša atlīdzību bruto par 2014.gadu.  tabula Nr.3   |  |  |  |  |  |  | | --- | --- | --- | --- | --- | --- | | Kapitālsabiedrību iedalījums pēc darbinieku skaita | Privātajās kapitālsabiedrībās  Valdes priekšsēdētāja  mēneša atlīdzība (euro) | | Valsts kapitālsab.  pēc VID datiem  mēneša atlīdzība valdes priekšsēdēt. vidēji bruto (euro)  dati par 2014.gadu | Starpība  salīdzinot starp privāto un valsts kapitālsab.  mēnesī  bruto (euro) | Noteikumu  projektā  noteiktais  maksimālais  mēneša  atlīdzības  apmērs  bruto  (euro) | | Neto | Bruto | | **Koeficients\*** | | **Koefi-\***  **Cients** | | Maza (**līdz 50)** | 3100 | 4 473  **5,85** | 2074 | 2399 | 3825  **5** | | Vidēja (**nepārsniedz 250)** | 5 000 | 7 230  **9,4** | 3802 | 3428 | 6120  **8** | | Liela  **(pārsniedz 250)** | 7 300 | 10 567  **13,80** | 4608 | 5959 | **7650**  **10** |   *\* Koeficienti aprēķināti ņemot vērā Centrālās statistikas pārvaldes statistikas paziņojumā publicēto valstī strādājošo iepriekšējā gada mēneša vidējās darba samaksas apmēru (bruto) par 2014.gadu 765 euro apmērā.*   * + 1. Ministru kabinets 2012.gada 4.jūnijā pieņemot Valsts kapitāla daļu pārvaldības koncepciju (Apstiprināta ar Ministru kabineta 2012.gada 4.jūnija rīkojumu Nr.246 “Par Valsts kapitāla daļu pārvaldības koncepciju” (turpmāk – Koncepcija) pieņēma lēmumu atbalstīt koncepcijas 4.7. sadaļā “Atalgojuma politika” ietverto risinājumu (rīkojuma 1.10.apakšpunkts) attiecībā uz atalgojuma politikas pamatprincipiem, kas ir ievērojami nosakot valdes locekļa atlīdzības apmēru. Koncepcijas 4.7. sadaļa ietver risinājumu, kas paredz, ka kapitālsabiedrību valdes locekļu atalgojuma politikā vidējā termiņā nepieciešams paredzēt, ka atalgojums jāsasaista ar vidējo atalgojumu tajā nozarē, kurā kapitālsabiedrība darbojas (Latvijas, Baltijas, Austrumeiropas reģions), un līdzīga izmēra (neto apgrozījums, bilances kopsumma, darbinieku skaits) kapitālsabiedrības valdes locekļu vidējo atalgojumu neatkarīgi no nozares, kurā kapitālsabiedrība darbojas, kā arī kapitālsabiedrības darbības rezultātiem (vidējā termiņa darbības stratēģijas un budžeta izpilde). Savukārt attiecībā uz kapitālsabiedrības padomes locekļu atlīdzības principiem, Koncepcijā ir norādīts, ka padomes locekļu algas ir pielīdzināmas vidējai algai par līdzvērtīgu darbību veikšanu un tās aprēķinā ir jāņem vērā veicamo uzdevumu darbietilpīgums un patērētais laiks, tādējādi akcionāram (dalībniekam) nosakot uzdevumu kategorijas un paveiktā darba apmaksas principus. Kā norādīts Koncepcijas 20.lpp., tad viena no identificētajām problēmām attiecībā uz kapitālsabiedrību valdes locekļu atlīdzību ir tā, ka nav definēta politika konkurētspējīga un ar darbības rezultātiem sasaistīta atalgojuma ieviešanai. | |
| 3. | Projekta izstrādē iesaistītās institūcijas | | | Pārresoru koordinācijas centrs |
| 4. | | Cita informācija | Pieņemot šo noteikumu projektu, attiecībā uz valdes un padomes locekļu skaitu publisko personu kapitālsabiedrībās un tam simtprocentīgi piederošajās kapitālsabiedrībās vairs nebūs piemērojami Ministru kabineta 2010.gada 30.marta noteikumi Nr.311 „Noteikumi par valsts vai pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāldaļu turētāja pārstāvja un atbildīgā darbinieka atlīdzību”.  Citos likumos var būt noteiktas normas, kuras nosaka atšķirīgu valdes vai padomes locekļu skaitu nekā tas būtu izrietošs no šī noteikumu projekta. Šāda situācija ir attiecināma uz „Attīstības finanšu institūcija Altum” un uz VSIA “Latvijas Nacionālā Opera un Balets”. | |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas kā kapitāla daļu un kapitālsabiedrību turētāji, publisko personu kapitālsabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka jau šobrīd pastāv regulējums valdes un padomes locekļu skaita un atlīdzības noteikšanai, kas tiek un tiks izmantots līdz šo noteikumu spēkā stāšanās brīdim, ar šiem noteikumiem netiek radīts jauns administratīvais slogs, tiek nodrošināta Publiskas personas kapitāla daļu un kapitālsabiedrību pārvaldības likumā noteikto uzdevumu izpilde.  Tiesiskajam regulējumam ir netieša pozitīva ietekme uz tautsaimniecību, jo tas ir vērsts uz to kapitālsabiedrību pārvaldības uzlabošanu, kurās dalībnieks ir valsts, sekmējot profesionālu un kompetentu kapitālsabiedrības pārvaldes institūciju darbību. |
| 3. | Administratīvo izmaksu monetārs novērtējums | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības |
| 4. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Latvijas pievienošanās OECD Ceļa karte (apstiprināta OECD padomē 2013. gada 15. oktobrī). OECD vadlīnijas valsts kapitālsabiedrību pārvaldībai (OECD *Guidelines on Corporate Governance of State-owned Enterprises, 2005* http://www.oecd.org/daf/ca/oecdguidelinesoncorporategovernanceofstate-ownedenterprises.htm) |
| 3. | Cita informācija | Nav |

|  |
| --- |
| **1. tabula**  **Tiesību akta projekta atbilstība ES tiesību aktiem** |
| Nav attiecināms |

|  |  |  |  |
| --- | --- | --- | --- |
| **2. tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | OECD vadlīnijas valsts kapitālsabiedrību pārvaldībai (OECD *Guidelines on Corporate Governance of State ownedEnterprises, 2005)* (http://www.oecd.org/daf/ca/oecdguidelinesoncorporategovernanceofstate-ownedenterprises.htm) | |
| A | B | | C |
| Starptautiskās saistības (pēc būtības), kas izriet no norādītā starptautiskā dokumenta.    Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| OECD vadlīnijas valsts kapitālsabiedrību pārvaldībai | Starptautisko saistību izpilde tiks nodrošināta ar noteikumu projekta pieņemšanu | | Starptautiskās saistības, kas minētas šīs tabulas A ailē, tiek izpildītas attiecībā uz kandidātu atlases procesu.  Pilnīgu saistību izpildi nodrošina arī Publisko personu kapitālsabiedrību un kapitāla daļu pārvaldības likums. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Paredzētās saistības nav pretrunā ar jau esošajām Latvijas Republikas starptautiskajām saistībām | | |
| Cita informācija | Nav | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts uz divām nedēļām tiks publicēts Pārresoru koordinācijas centra interneta vietnē, aicinot sabiedrību sniegt par to viedokli un priekšlikumus |
| 2. | Sabiedrības līdzdalība projekta izstrādē | Informācija tiks apkopota pēc priekšlikumu sniegšanas termiņa beigām |
| 3. | Sabiedrības līdzdalības rezultāti | Priekšlikumi netika saņemti |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts kapitāla daļu turētāji, Pārresoru koordinācijas centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek veidotas jaunas vai likvidētas esošās institūcijas |
| 3. | Cita informācija | Nav |

Anotācijas III un IV sadaļa – noteikumu projekts šo jomu neskar.

Ministru prezidente Laimdota Straujuma

Finanšu ministrs Jānis Reirs

Vīza:

Pārresoru koordinācijas centra vadītājs Pēteris Vilks

14.12.2015 8:38

3831

V.Vesperis 67082812

[vladislavs.vesperis@pkc.mk.gov.lv](mailto:vladislavs.vesperis@pkc.mk.gov.lv)